5.pielikums
Ministru kabineta
2013.gada 30.aprīļa
Noteikumi Nr.240
Darbības, kuras no vides aizsardzības viedokļa pieļaujamas teritorijas izmantošanas veida vieglās rūpniecības uzņēmumu apbūve (kods 13001) teritorijā
	1.Enerģētika:

	1.1. sadedzināšanas iekārtas (iekārta, kurā oksidē kurināmo, lai iegūtu siltumenerģiju tālākai izmantošanai), kuru nominālā ievadītā siltuma jauda ir mazāka par 50 megavatiem:

	1.1.1. ja sadedzināšanas iekārtā izmanto biomasu, kūdru vai gāzveida kurināmo

	1.1.2. ja sadedzināšanas iekārtā izmanto šķidro kurināmo, izņemot degvieleļļu (mazutu)

	2. Metālu ražošana un apstrāde:

	2.1. iekārtas dzelzs, tērauda vai citu metālu rūpnieciskai apstrādei, kurās netiek veikta krāsaino vai melno metālu liešana, karstā velmēšana, metālu sakausējumu aizsargslāņa uzklāšana, elektrolīze vai ķīmiskie procesi metāla un plastmasas virsmu apstrādei

	3. Ķīmiskā rūpniecība un darbības ar ķīmiskajām vielām un ķīmiskajiem produktiem:

	3.1. iekārtas organisko un neorganisko vielu, maisījumu vai starpproduktu, tai skaitā enzīmu, augu aizsardzības līdzekļu vai biocīdu ražošanai, kurās izmanto fizikālus ražošanas procesus (piemēram, atšķaidīšana un sajaukšana)

	3.2. iekārtas neiepakotu organisko un neorganisko ķīmisko vielu vai maisījumu vai starpproduktu uzglabāšanai vai iepakošanai, enzīmu uzglabāšanai vai iepakošanai

	3.3. iekārtas pamatfarmaceitisko produktu ražošanai, kurās izmanto fizikālus procesus (piemēram, atšķaidīšana un sajaukšana)

	3.4. iekārtas rūpnieciskai krāsvielu, piedevu un palīgvielu (arī pārtikas rūpniecībā izmantojamu) ražošanai, kurās izmanto fizikālus procesus (piemēram, atšķaidīšana un sajaukšana)

	3.5. iekārtas ziepju, mazgāšanas un tīrīšanas līdzekļu ražošanai

	3.6. iekārtas plastmasas preču ražošanai, izmantojot spiedienliešanu no kausējuma, ekstrūzijas procesu, tai skaitā kalandrēšanu vai termoformēšanu; iekārtas plastmasas preču ražošanai no putupolistirola

	3.7. austuves, vērptuves un trikotāžas ražotnes, kurās netiek veikta tekstila šķiedru vai tekstilmateriālu priekšapstrāde (piemēram, mazgāšana, balināšana, merserizācija) vai krāsošana

	4. Pārtikas rūpniecība:

	4.1. iekārtas piena pirmapstrādei un pārstrādei, kurās piena daudzums ir līdz 200 tonnām dienā

	4.2. iekārtas pārtikas produktu ražošanai, kurās apstrādā un pārstrādā dzīvnieku izcelsmes produktus (izņemot pienu) un saražo līdz 75 tonnām gatavās produkcijas dienā vai kurās apstrādā un pārstrādā augu izcelsmes produktus un saražo līdz 300 tonnām gatavās produkcijas dienā, tai skaitā:

	4.2.1. augu un dzīvnieku izcelsmes eļļas un tauku ražošana

	4.2.2. alus vai iesala ražošana

	4.2.3. bezalkoholisko dzērienu ražošana un iepildīšana

	4.2.4. cietes un kartupeļu cietes rūpnieciskas ražošanas iekārtas

	4.2.5. kafijas, tējas un pārtikas piedevu ražošana

	4.2.6. spirta vai alkoholisko dzērienu ražošana un iepildīšana

	4.2.7. dzīvnieku un augu izcelsmes produktu konservēšana, iepildīšana un iepakošana

	4.2.8. citas pārtikas produktu ražošanas iekārtas, kurās apstrādā un pārstrādā dārzeņus

	4.3. proteīna un pektīna ražošana

	5. Citas darbības

	5.1. iekārtas tabakas izstrādājumu ražošanai



